ग्वालियर, मुरैना, भिंड में स्थिति की गंभीरता को देखते हुए पुलिस को कई चक्र हवाई फायर औरआंसू गैस के गोले छोड़ने पड़े. जबकि ग्वालियर के मुरार, गोला का मंदिर, थाटीपुर, पड़ाव, यूनिवर्सिटी आदि क्षेत्रों में कर्फ्यू लगाया गया है. ग्वालियर, भिंड, मुरैना तीनों जिलों में धारा 144 भी लगा दी गई है. भिंड के लहार, मेहगांव एरिया में भी कर्फ्यू लगा दिया गया है. वहीं ग्वालियर के डबरा एरिया में भी चार पहिया वाहन, दो पहिया वाहनों में आग लगा दी गई. एक मालगाड़ी के इंजन पर चढ़कर ट्रेन को रोका गया, वहीं उपद्रवियों द्वारा चलाई गई गोली से एक युवक सोनू जाट गंभीर रूप से घायल हो गया.